Browsing by Author "Øgaard, Anne K. Falk"
Krogstad, Tore; Øgaard, Anne K. Falk; Skarbøvik, Eva (Bioforsk Rapport, Research report, 2013)
Wang, Yanliang; Krogstad, Tore; Clarke, Nicholas; Øgaard, Anne K. Falk; Clarke, Jihong (Journal article; Peer reviewed, 2017)
Hallama, Moritz; Clarke, Nicholas; Clarke, Jihong; Eich-Greatorex, Susanne; Wang, Yanliang; Kandeler, Ellen; Krogstad, Tore; Øgaard, Anne K. Falk (Journal article; Peer reviewed, 2016) Proteas kry straks nuwe keurderbaas | Netwerk24
Deur Johann de Jager 24 April 2019 07:15
Hy het die leisels in 2015 ná die vorige WB-toernooi in Australasië by Andrew Hudson oorgeneem.
Linda Zondi. Foto: Gallo Images
Hudson, ’n voormalige aanvangskolwer van die Proteas, het sedert 2010 ’n verlengde termyn as die sameroeper van die nasionale keurders gehad.
Die 42-jarige Zondi meen hy het nog baie om te bied en hoop om nog betrokke te bly. Soos sake nou staan, eindig sy termyn vanjaar.
Daar word ook verwag dat Mohammed Moosajee, die spanbestuurder, die span ná ’n dekade sal groet. Moosajee, ook ’n dokter, is sedert 2008 betrokke.
Krieket Suid-Afrika het in die verlede telkens sy arm gedraai om nog aan te bly.
Jeremy Fredericks was verlede jaar saam met die Suid-Afrika A-span in Indië en is as die naasbestes se spanbestuurder behou.
Die skouspel in Engeland, wat einde Mei begin, kan die swanesang van ’n handvol spelers in internasionale eendagwedstryde wees.
Spelers soos Faf du Plessis, Imran Tahir en JP Duminy sal nog beskikbaar wees vir die T20-Wêreldtoernooi, wat van 18 Oktober tot 15 November 2020 in Australië gehou gaan word.
Die voorslagbouler Dale Steyn (35) kan luidens vroeëre berigte hom voortaan net op toetskrieket toespits.
’n Aankondiging word ook van die 36-jarige Hashim Amla verwag.
Die voormalige kaptein AB de Villiers was die enigste speler van 2015 se WB-groep wat intussen sy uittrede van internasionale krieket aangekondig het.
Sewe spelers van 2015 wat ook in die halfeindstryd in Auckland gespeel het – Du Plessis, Amla, Duminy, Tahir, Steyn, David Miller en Quinton de Kock – is vanjaar weer in die WB-groep.
Vier spelers van 2015 se groep – Rilee Rossouw, Kyle Abbott (albei Hampshire), Wayne Parnell (Worcestershire) en Morné Morkel (Surrey) – het sedertdien Kolpak-kontrakte met graafskappe in Engeland geteken.
* KSA se prysuitdeling sal vroeg in Augustus gehou word, anders as verlede jaar toe dit in Junie gehou is.
Meer oor: Proteas | Linda Zondi